মায়ের পথ অনুসরণ করে এবার পরিচালকের ভূমিকায় কঙ্কনা সেনশর্মা। একের পর এক ছবিতে নিজের চরিত্র নিয়ে নানা পরীক্ষা চালিয়েছেন কঙ্কনা। কিন্তু এবারে এক্সপেরিমেন্ট শুধু চরিত্রে নয়, নিজের ভূমিকাতেও। ক্যামেরার পিছনে কতটা স্বচ্ছন্দ তিনি, তা বুঝে নিতেই ময়দানে অপর্নাকন্যা।
তবে প্রথম ছবির ক্ষেত্র একটু বেশিই সাহসী কঙ্কনা। বর্তমান সময়ের ধারপাশ না-মাড়িয়ে, ছবির স্ক্রিপ্ট তৈরি করেছেন সত্তরের দশকের প্রেক্ষাপটে।
অভিনবত্ব শুধু স্ক্রিপ্টে নয়, চরিত্রায়নেও। ছবির মুখ্য চরিত্রে বেছে নিয়েছেন তরুণ অভিনেতা বিক্রান্ত মাসে-কে। ‘লুটেরা’ এবং ‘দিল ধড়কনে দো’-এর সৌজন্যে বলি-দুনিয়ার নিজের পরিচিতি তৈরি করেছেন বিক্রান্ত। নায়কের পাশাপাশি তাঁর চরিত্রও নজর কেড়েছে সমালোচকদের।
সম্প্রতি পরিচালক প্রকাশ ঝা-র ছবি ‘লিপস্টিক, আন্ডার মাই বোর্খা’-তে একসঙ্গে কাজ করেছেন কঙ্কনা এবং বিক্রান্ত। বিক্রান্তের অভিনয়ক্ষমতা মুগ্ধ করেছে কঙ্কনাকে। শ্যুটিংয়ের সেটেই বিক্রান্তকে পরিচালক হিসেবে নিজের ডেব্যু ছবির জন্য নায়কের চরিত্র অফার করেন ‘মিসেস আইয়ার’। বিক্রান্তও রাজি হয়ে যান সঙ্গে সঙ্গেই।
সূত্রের খবর, ডিসেম্বর থেকেই ছবির ওয়ার্কশপ শুরু করবেন কঙ্কনা।